stanford-oval/wikipedia huggingface dataset:
Siamese Dream
הקלטה והפקה

Siamese Dream הוקלט בעיקרו בין דצמבר 1992 ומרץ 1993. הלהקה עברה לאולפני Triclops Studios במריאטה, ג'ורג'יה למשך ההקלטות, על מנת שהם יוכלו להימנע מחברים מקומיים והסחות דעת שונות, כמו גם כדי לנתק את צ'מברלין מקשריו בעולם הסמים. בוטש ויג שב ותפקד כמפיק אחרי שעבד עם הלהקה באלבום הביכורים שלה Gish.
קורגן החל להיפגש עם מטפל לאחר שחווה התמוטטות עצבים. כתוצאה מכך, מילות השירים שכתב הפכו ממוקדים בעברו המציק וחולשותיו. "Today" היה השיר הראשון שכתב קורגן ל- Siamese Dream. הוא השמיע את הדמו שהקליט בכוחות עצמו לויג, והאחרון הגיב בחיוביות. המצוקות עימן התמודדו חברי הלהקה עשו דרכן לאוזני Virgin Records, ולא חלף זמן רב ומנהלים מטעמה הגיעו להיפגש עם הלהקה. המנהלים היו שבעי רצון מהדמו ששמעו ולא הזדרזו לשוב לאולפן פעם נוספת. בתגובת המנהלים לא היה אלא להגביר את הלחץ על קורגן. קורגן עבד שעות נוספות, ולמעשה גר באולפן במהלך הקלטת Siamese Dream – הוא ובוטש ויג נותרו לעיתים לעבוד על קטע מוזיקה בן 45 שניות במשך יומיים שלמים. מדי פעם היו עובדים 16 שעות ביום מהלך שבועות רצופים על מנת להשיג את הצליל אותו חיפש קורגן.
שאיפתו של קורגן לשלמות מוזיקלית הציבה משוכות נוספות למערכות היחסים בין חברי הלהקה שלא התהדרו בחוסר פגמים גם קודם לכן. ויג יעיד מאוחר יותר כי "דרסי הייתה נועלת עצמה בשירותים, ג'יימס היה פותח בתעניות שתיקה, ובילי היה נועל עצמו בחדר הבקרה". קורגן ביצע לעיתים קרובות אובר-דאבינג לקטעי הנגינה של ג'יימס ודרסי בנגינה שלו. רצקי טענה שקורגן היה אחראי לרוב קטעי הגיטרה והבס מפני שהיה בכוחו להקליט אותו במהירות ובקלות רבה יותר. צ'מברלין, שהיה ממונה על כל קטעי התופים באלבום, היה פורש ונעלם למשך ימים מחמת התמכרותו, מה שעורר בקרב הסובבים אותו חשש כבד לחייו. בעקבות תקרית אחת בה נעלם צ'מברלין למשך יומיים או שלושה, קורגן "הפסיק עם המשחקים" לדבריו של ויג, והכריח את צ'מברלין לבצע את קטע התופים לשיר "Cherub Rock" עד שידיו החלו מדממות. בדרבונו של קורגן, צ'מברלין אשפז עצמו במכון גמילה מסמים. בריאיון למגזין המוזיקה האמריקאי Spin, אמר קורגן במועד מאוחר יותר באותה השנה "נתתי להם שנה וחצי להתכונן לאלבום הזה... אני מוקף באנשים שמאוד אכפת לי מהם, אבל הם לא מפסיקים להכשיל אותי". קורגן הסביר שהוא התחיל להתייחס לפעולות של אנשים אחרים באופן אישי. הוא אמר "אם באמת חושבים על זה, מישהו לא מבצע את העבודה כי הוא עצלן, או מפני שהוא חושב שהיא לא חשובה. לעומת זאת, אני מקבל את האדם הזה בתור מישהו שאינו ראוי לשבת בבית ולעבוד על השיר הזה".
אחראי ההפקה בחברת התקליטים Virgin החלו לפתח קוצר-רוח מפני שהקלטת האלבום חרגה מהתקציב ומלוח הזמנים. בדרשם זאת, הלהקה לא אפשרה לחברה לעגל פינות אם כרוכה בכך התפשרות על איכות האלבום. בשעה שההקלטות הסתיימו, קורגן וויג היו מותשים מידי מכדי לערוך את האלבום. קורגן הציע שהעורך אלן מולדר (שעבד בשנת 1991 על האלבום Loveless של הלהקה My Bloody Valentine אותה קורגן אהד) יערוך את האלבום. בסופו של דבר, האלבום היה מוכן כעבור ארבעה חודשים לצד חריגה של 250,000 דולרים מהתקציב.
KASUMI

KASUMI הוא צופן בלוקים שפותח ב-1999 על ידי 3GPP כתקן לאבטחת שיחה סלולרית מהדור השלישי בטכנולוגיות UMTS, GSM ו-GPRS. ב-UMTS, הצופן משמש בשני רבדים: באלגוריתם f8 להגנה על פרטיות שיחה סלולרית ובאלגוריתם f9 לאימות והבטחת שלמות השיחה. ב-GSM/GPRS הצופן מהווה חלק אינטגרלי מאלגוריתם A5/3 בתור מחולל זרם מפתח שנקרא KGCORE שהוא מצב הפעלה OFB.
צופן KASUMI פותח על ידי SAGE שהוא חלק מגוף התקינה האירופאי ETSI. בשל לוח זמנים לחוץ הוחלט בעצה אחת עם TGS (הצוות הטכני של 3GPP) להסתמך על אלגוריתם קיים במקום לפתח אלגוריתם חדש והצופן MISTY1 של מיצובישי נבחר כבסיס. כדי להתאימו לחומרה בוצעו מספר שינויים וניתן לו השם KASUMI שהוא תרגום mist (ערפל) ליפנית.
ביטחון

היתרון של KASUMI הוא שהוא מבוסס על צופן MISTY1 שפותח על בסיס תאורטי שלטענת המפתחים מספק ביטחון מוכח נגד קריפטואנליזה דיפרנציאלית וליניארית וכן שהוא ממוטב במיוחד לחומרה.
ב-2001 פורסמה התקפה תאורטית טובה מכוח גס שנקראת התקפת דיפרנציאלים בלתי אפשריים נגד גרסה מצומצמת של MISTY הישימה גם נגד KASUMI, בשישה סבבים בסיבוכיות זמן של  2^{100} ומקום בסדר גודל של  2^{55}.
התקפה יותר מעשית פורסמה על ידי Teruo Saito גם כן בשישה סבבים בזמן של  2^{65.4} ועם  2^{60} טקסטים. יש לזכור שב-KASUMI שמונה סבבים. ב-2005 פרסמו אור דונקלמן, אלי ביהם ונתן קלר מהטכניון התקפת מפתחות קשורים (related key) בשילוב עם התקפת בומרנג (סוג של התקפה דיפרנציאלית) נגד KASUMI שמסוגלת לשבור את הצופן בגרסה המלאה עם  2^{76.1} הצפנות ועם כמות של  2^{54.6} טקסטים נבחרים שהוצפנו עם 4 מפתחות קשורים. למרות שההתקפה תאורטית, היא סותרת את טענת המפתחים לגבי הוכחת ביטחון האלגוריתם. ב-2010 הציגו אותם חוקרים התקפה משופרת בהרבה שהייתה מספיק פרקטית עד שהצליחו להמחישה על מחשב ביתי בזמן של מספר שעות, אפילו עם גרסה לא ממוטבת של הצופן. למרות זאת החוקרים ציינו שההתקפה אינה מעשית נגד אלגוריתם A5/3 שבשימוש GSM בשל אופן מימושו. על כל פנים ההתקפה אינה אפשרית נגד MISTY, מה שמוכיח כי השינויים שביצעו מפתחי KASUMI השפיעו לרעה על ביטחון הצופן וזאת בניגוד לטענתם.
תיאור הצופן

KASUMI הוא צופן בלוקים בסגנון רשת פייסטל בשמונה סבבים. הקלט הוא בלוק דטה באורך 64 סיביות ומפתח הצפנה סודי באורך 128 סיביות והפלט הוא בלוק מוצפן באורך 64 סיביות. הצופן בנוי בצורה רקורסיבית.
{\boldsymbol {R_{i}=L_{i-1}}}
{\boldsymbol {L_{i}=R_{i-1}\oplus f_{i}(L_{i-1},RK_{i})}}
RK_{i} הוא החלק המפתח המתאים לסבב  i (לפי הטבלה המופיעה להלן). הסמל  \| מייצג שרשור והסמל  \oplus  מייצג XOR.
תיאור הצופן > פונקציית הסבב

הפונקציה הראשית  f_{i} מקבלת קלט  I באורך 32 סיביות וקטע מתאים מהמפתח המורחב (להלן) שנקרא "מפתח הסבב" ומחזירה את הפלט  O. מפתח הסבב  RK_{i} מורכב משלושה תת-מפתחות  KL_{i},KO_{i},KI_{i} הראשון באורך 32 סיביות ושני האחרים באורך 48 סיביות כל אחד. והיא משתמשת בשתי תת-שגרות  FL ו- FO. כשהמפתח  KL מועבר לפונקציה  FL והמפתחות  KO,KI מועברים לפונקציה  FO.
פונקציית הסבב הראשית מופיעה בשתי צורות בהתאם לסבב זוגי או אי זוגי. עבור סבב זוגי היא בנויה כך:
בסבב אי זוגי כך:
כלומר בסבב זוגי הפונקציה  FL מופעלת לאחר הפונקציה  FO (כלומר הפלט של  FO הופך לקלט של  FL) ובסבב אי זוגי ההפך.
תיאור הצופן > הפונקציה FL

בהינתן הקלט  I באורך 32 סיביות ותת-מפתח  KL_{i} גם הוא באורך 32 סיביות, הפונקציה מחלקת תחילה את תת-המפתח לשני חצאים באורך 16 סיביות כל אחד, כך שמתקיים  KL_{i}=KL_{i,1}\ \|\ KL_{i,2} ואת הקלט  I לשני חצאים כך שמתקיים  I=L\ \|\ R ומבצעת:
והפלט הוא  (L'\ \|\ R'). הפונקציה  {\text{ROL}} היא הזזה מעגלית לשמאל סיבית אחת. הסמל  \land  מייצג AND והסמל  \lor  מייצג OR.
תיאור הצופן > הפונקציה FO

בהינתן קלט  I באורך 32 סיביות ושני תת-מפתחות  KO_{i},KI_{i} באורך 48 סיביות כל אחד, הפונקציה מחלקת תחילה את הקלט לשני חצאים  L_{0},R_{0} ואת שני תת-המפתחות לשישה חלקים באורך 16 סיביות כל אחד  KO_{i,1},KO_{i,2},KO_{i,3},KI_{i,1},KI_{i,2},KI_{i,3} בהתאמה ומבצעת שלוש פעמים, עבור  1\leq j\leq 3:
והפלט הוא  (L_{3}\ \|\ R_{3}).
תיאור הצופן > הפונקציה FI

בהינתן הקלט  I באורך 16 סיביות ותת-מפתח  KI_{i,j} הפונקציה מחלקת תחילה את הקלט לשני חלקים לא שווים באורכם,  L_{0} באורך 9 סיביות ו- R_{0} באורך 7 סיביות, באותו אופן מחלקת את תת-המפתח לשני חלקים  KI_{i,j,1} באורך 9 סיביות והחלק  KI_{i,j,2} באורך 7 סיביות ומבצעת:
והפלט הוא  (L_{4}\ \|\ R_{4}). כאשר הפונקציות  ZE ו- TR קיצור של ZeroExtend ו-Truncate בהתאמה הן פונקציות שנועדו להמיר את הערך  x מ-7 סיביות ל-9 סיביות וההפך. ההרחבה מתבצעת על ידי הוספת אפסים משמאל (בצד המשמעותי של המספר) והחיתוך מתבצע על ידי הסרת שתי הסיביות המשמעותיות של המספר.
תיאור הצופן > תיבות החלפה

לצופן נילוות שתי תיבות החלפה בסיביות שנקראות S7 ו-S9 והן עוצבו כך שניתן יהיה לממשן בשני אופנים. קומבינציה לוגית וטבלת אחזור (lookup table) בהתאם לסיטואציה. למשל בחומרה מוגבלת בזיכרון הגישה הראשונה עדיפה. 
טבלאות חיפוש מהירות יותר והן עדיפות כאשר הזיכרון זמין. בגישה הלוגית ההחלפה מתבצעת על ידי קומבינציה של השערים הלוגיים AND ו-XOR. להלן שתי תיבות ההחלפה בשני האופנים האמורים. הערך  x בייצוג בינארי הוא מחרוזת של 7 סיביות (או 9 בטבלה הבאה) המיוצגות על ידי  x_{0}\|x_{1}\|x_{2}\|x_{3}\|x_{4}\|x_{5}\|x_{6} (הביטוי  x_{0}x_{1} פירושו  x_{0}\land x_{1}):
טבלת החלפה S7 עם ערכים עשרוניים:
השערים הלוגיים של S9:
טבלת ההחלפה S9 עם ערכים עשרוניים:
תיאור הצופן > הרחבת מפתח

המפתח הסודי  K המסופק על ידי המשתמש מורחב ומחולק לשני מערכים בני שמונה כניסות באורך 16 סיביות כל אחת (בסך הכול 256 סיביות). תחילה מציבים בשמונה הכניסות של המערך הראשון את המפתח  K ומציבים במערך הנוסף  K' עבור  1\leq j\leq 8 את:  K_{j}'=K_{j}\oplus C_{j}, כאשר  C_{j} הם קבועים המוגדרים בטבלה להלן. מתוך שני המערכים הללו גוזרים את מפתחות כל הסבבים לפי הטבלה הבאה:
|  i | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  KL_{i,1} |  K_{1}\lll 1 |  K_{2}\lll 1 |  K_{3}\lll 1 |  K_{4}\lll 1 |  K_{5}\lll 1 |  K_{6}\lll 1 |  K_{7}\lll 1 |  K_{8}\lll 1 |
|  KL_{i,2} |  K_{3}^{'} |  K_{4}^{'} |  K_{5}^{'} |  K_{6}^{'} |  K_{7}^{'} |  K_{8}^{'} |  K_{1}^{'} |  K_{2}^{'} |
|  KO_{i,1} |  K_{2}\lll 5 |  K_{3}\lll 5 |  K_{4}\lll 5 |  K_{5}\lll 5 |  K_{6}\lll 5 |  K_{7}\lll 5 |  K_{8}\lll 5 |  K_{1}\lll 5 |
|  KO_{i,2} |  K_{6}\lll 8 |  K_{7}\lll 8 |  K_{8}\lll 8 |  K_{1}\lll 8 |  K_{2}\lll 8 |  K_{3}\lll 8 |  K_{4}\lll 8 |  K_{5}\lll 8 |
|  KO_{i,3} |  K_{7}\lll 13 |  K_{8}\lll 13 |  K_{1}\lll 13 |  K_{2}\lll 13 |  K_{3}\lll 13 |  K_{4}\lll 13 |  K_{5}\lll 13 |  K_{6}\lll 13 |
|  KI_{i,1} |  K_{5}^{'} |  K_{6}^{'} |  K_{7}^{'} |  K_{8}^{'} |  K_{1}^{'} |  K_{2}^{'} |  K_{3}^{'} |  K_{4}^{'} |
|  KI_{i,2} |  K_{4}^{'} |  K_{5}^{'} |  K_{6}^{'} |  K_{7}^{'} |  K_{8}^{'} |  K_{1}^{'} |  K_{2}^{'} |  K_{3}^{'} |
|  KI_{i,3} |  K_{8}^{'} |  K_{1}^{'} |  K_{2}^{'} |  K_{3}^{'} |  K_{4}^{'} |  K_{5}^{'} |  K_{6}^{'} |  K_{7}^{'} |
הסימן  \lll  הוא הזזה מעגלית של  K_{i} לשמאל (rotate left), במספר סיביות לפי הערך המצוין מימין. למשל בסבב השני המפתח  KO_{2,2} הוא הערך בכניסה  K_{7} לאחר הזזה מעגלית שמונה סיביות.
טבלת הקבועים בערכים הקסדצימליים. הערכים נקבעו שרירותית באופן שקל להיווכח שלא הייתה כוונה סודית בבחירתם:
| קבוע | ערך |
| --- | --- |
 C_{1}:  {\text{0x0123}}
 C_{2}:  {\text{0x4567}}
 C_{3}:  {\text{0x89AB}}
 C_{4}:  {\text{0xCDEF}}
 C_{5}:  {\text{0xFEDC}}
 C_{6}:  {\text{0xBA98}}
 C_{7}:  {\text{0x7654}}
 C_{8}:  {\text{0x3210}}
ראו גם

צופן בלוקים
GSM
MISTY
קמליה
הערות שוליים

↑  3G Security; Specification of the 3GPP confidentiality and integrity algorithms; Document 2: Kasumi specification
↑  [www.iacr.org/archive/eurocrypt2001/20450323.pdf Cryptanalysis of Reduced-Round MISTY]
↑  A Single-Key Attack on 6-Round KASUMI
↑  A Practical-Time Attack on the A5/3 Cryptosystem Used in Third Generation GSM Telephony
Siata

| --- | --- |

 נתונים כלליים
 תקופת הפעילות:  1926–1970 (כ־44 שנים) 
 מיקום המטה:  טורינו 
 ענפי תעשייה:  תעשיית הרכב, כוונון מנועים, coachbuilder 
 מוצרים עיקריים:  מכונית 
 
סיאטה (באיטלקית:Società Italiana Auto Trasformazioni Accessori', Siata) הייתה חברה איטלקית לייצור מכוניות שפעלה בעיר טורינו.
היסטוריה

החברה הוקמה בשנת 1926 והייתה מתמחה בייצור חלקים למכוניות פיאט. חלקים אלו היו בעלי איכות וביצועים גבוהים יותר מחלקים המקוריים. בשנת 1938 הסתיים תכנון המכונית הראשונה מתוצרת החברה, אך בעקבות תחילת מלחמת העולם השנייה תוכניות ייצור לא מומשו. לפני סיום המלחמה מפעל של החברה הופצץ ונהרס. לאחר סיום הלחימה המפעל הוקם מחדש והוחלט להתחיל בייצור מכוניות ספורט שתוכנן בעבר.
ייצור Siata Amica החל בשנת 1948 ונמשך עד לשנת 1952. היא הייתה מצוידת במנוע של פיאט בעל נפח של 500 סמ"ק. היה ניתן להזמין עם מנוע של 750 סמ"ק. מכונית משופרת Fiat Siata 500 Pescara זכתה באליפות איטליה בשנת 1948.
בשנת 1950 החל תכנון של דגם  Siata Daina. המכונית הייתה מצוידת במנוע של פיאט 1.4-1.8 ליטר. הייצור נמשך עד לשנת 1958 ובסך הכול נבנו כ-50 יחידות. באותן השנים בחברה תוכנן מנוע בעל נפח 50 סמ"ק שנמכר לחברת "דוקאטי" והיא התקינה אותו בטוסטוסים מתוצרתה.
בשנת 1953 החל ייצור מכוניות מדגם 208S. המכונית הייתה מצוידת במנוע בעל נפח 2000 סמ"ק. הייצור נמשך עד לשנת 1955, נבנו 35 יחידות. במהלך שנות ה-60 של המאה ה-20 היה מיוצר דגם SIATA SEAT 600 Formichetta.
בשנת 1967 לאחר בדיקת שוק הוחלט להתחיל בייצור מכונית  Siata Spring. בשנת 1970 החברה נכנסה לחובות, נסגרה ופסי הייצור הועברו לבעלות אחרת.  בעקבות משבר האנרגיה העולמי של שנת 1973 רכישות מכוניות ספורט באיטליה הוקטנו באופן דרסטי. בעקבות כך ייצור נסגר בשנת 1975.
גלריה

דגם "Siata_Amica", שנת 1949
דגם "SIATA 208"' שנת 1952
דגם "Siata 1500", שנת 1963
דגם "Siata 850 Spring", שנת 1967
Proud Mary

| --- | --- |

 סינגל בביצוע Creedence Clearwater Revival
 מתוך האלבום Bayou Country
 יצא לאור:  9 בינואר 1969
 תאריך הקלטה:  1968
 מקום הקלטה:  RCA רקורדס
 שפה:  אנגלית
 בי-סייד:  Born On The Bayou
 אורך:  03:07
 חברת תקליטים:  Fantasy
 כתיבה:  ג'ון פוגרטי
 לחן:  ג'ון פוגרטי 
 הפקה:  ג'ון פוגרטי
 
Proud Mary הוא שיר של להקת הרוק האמריקאית Creedence Clearwater Revival, שנכתב על ידי הסולן והגיטריסט ג'ון פוגרטי. השיר שוחרר כסינגל בינואר 1969 על ידי חברת Fantasy Records והופיע באלבום האולפן השני של הלהקה, Bayou Country. השיר היה להיט בארצות הברית, והגיע למקום ה-2 בבילבורד הוט 100 במרס 1969, והיה בכך הראשון מבין חמישה סינגלים של הלהקה שהגיעו למקום השני.
רקע והקלטה

בראיון משנת 1969 אמר פוגרטי שכתב את השיר תוך יומיים לאחר שחרורו משירות צבאי במשמר הלאומי של ארצות הברית.
בשיר, הזמר עוזב עבודה טובה וקבועה, יוצא להפליג על ספינת הנהר ונפרד מהעיר. רק כשהסירה עוזבת את המעגן, הוא רואה את "הצד הטוב של העיר" אך המחזה כבר רחוק מחייו. על הסירה ובנהר, מוצא הזמר הגנה מפני רשויות החוק וגם סעד ממכאוביו של מעמד הפועלים וזאת מנדיבות ליבם של האנשים הפשוטים, התורמים בשמחה גם אם אין להם כסף.
מרי הגאה, הידועה יותר בשם מרי אליזבת, הייתה ספינת נהר אמיתית שנמל הבית שלה היה בממפיס, טנסי. "מרי הגאה" הפליגה לאורך נהר המיסיסיפי משנת 1928 ועד 1978.
השיר הוקלט על ידי ג'ון פוגרטי (גיטרה ראשית), טום פוגרטי (גיטרת קצב), סטו קוק (בס) ודאג קליפורד (תופים) באולפני RCA בהוליווד, קליפורניה.
ביצועים נוספים

באפריל 1969, סולומון ברק הוציא גרסה משלו לשיר. ברק ערבב גוספל ומוזיקת קאנטרי כדי לתת לו נופך של מוזיקה שחורה. שיר זה החזיר את ברק לרשימת ה-R&B Top 20 בארצות הברית.
גרסת אייק וטינה טרנר

בינואר 1971, אייק וטינה טרנר הוציאו את השיר כסינגל השני מתוך אלבומם Workin' Together. הביצוע שלהם שונה מאוד מהמקור, אבל הוא גם הפך לאחד מהשירים המוכרים ביותר של טינה טרנר.
השיר מתחיל בטון איטי וחונק בו טינה מציגה את השיר ומזהירה את הקהל שהיא והלהקה יתחילו אותו "נחמד וקל" ויסיימו אותו "נחמד ומחוספס".
הסינגל הגיע למקום הרביעי במצעד הבילבורד הוט 100 ב-27 במרץ 1971, שנתיים אחרי שהמקור שלCreedence Clearwater Revival הופץ. השיר זיכה את הצמד בפרס גראמי לביצוע הרית'ם אנד בלוז הווקאלי הטוב ביותר ללהקות והפך למרכיב עיקרי בכל ההופעות החיות שלהם.
גרסאות חיות של השיר שוחררו באלבומים Live at Carnegie Hall (1971) ו-Live In Paris (1971).
השיר המשיך להיות חלק מהותי מהופעותיה של טינה גם בקריירת הסולו שלה. ב-1988 נכללה גרסה חיה באלבום Tina Live in Europe. גרסה חיה נוספת שוחררה ב-2009 באלבום Tina Live. הוא הוקלט ב-21 במרץ 2009 בארנהם, הולנד כחלק מסיבוב ההופעות ה-50 של טרנר. טינה גם ביצעה דואטים של "מרי הגאה" עם ביונסה ושר.
גרסאות בולטות נוספות

אלביס פרסלי החל לשלב את השיר בהופעות החיות שלו בשנת 1970. הגרסה של פרסלי מופיעה בסרט הקונצרטים שלו מ-1972 Elvis on Tour, ובאלבומי ההופעות החיות שלו On Stage (1970) וההופעה במדיסון סקוור גארדן (1972).
פרינס ביצע קטע של "מרי הגאה" במהלך מופע המחצית של הסופרבול ב-2007.
Sic transit gloria mundi

Sic transit gloria mundi (תעתיק לעברית: סיק טרנזיט גלוריה מונדי) הוא ביטוי לטיני שפירושו "כך חולפת תהילת עולם".
שימושים היסטוריים > רומא העתיקה

ברומי - בעת מצעד הניצחון, ניצב לצידו של המצביא המנצח על המרכבה עבד אשר החזיק כתר זהב מעל ראשו ולוחש לו  "זכור את המוות" ("ממנטו מורי"), כלומר "זכור כי אתה בן־תמותה") או בנוסח אחר בעל אותה משמעות, "כך חולפת תהילת עולם".
שימושים היסטוריים > הכתרת אפיפיור

בעבר, בעת טקס כניסה לתפקיד של אפיפיור חדש, החזיק נזיר פיסת פשתן בוערת לרגליו של האפיפיור והכריז בפניו: "Sancte Pater, sic transit gloria mundi" ("אבי הקדוש, כך חולפת לה תהילת עולם"). תהליך זה חזר על עצמו שלוש פעמים במהלך הטקס.
האזכורים הראשונים של הפולחן הזה בוותיקן מגיעים עד למאה ה-13 בכתבים של אִיתְיֵן הדומיניקני מבורבון. הכהן וההיסטוריון הוולשי אדם איש אוּסק מדבר על כך אף הוא בטקס ההכתרה של האפיפיור אינוקנטיוס השביעי בשנת 1404. הפולחן פסק בזמן יוחנן פאולוס הראשון, שוויתר על הזכות לתספורת ולהכתרה.
הפולחן שאב השראה מהביזנטים שהיו מביאים לקיסר עצמות ואפר אדם, ומטרתו הייתה להזכיר לסמכות הנוצרית הגדולה, קרי האפיפיור, שגם הוא אינו אלא אדם, ולנוכח עובדה זו, חייב הוא להישמר מיוהרה וגאווה.
Light My Body Up

Light My Body Up (בעברית: להדליק את גופי) הוא סינגל של התקליטן דייוויד גטה, אשר הוקלט על ידי הראפרית הטרינידדית ניקי מינאז' והראפר ליל ויין. השיר יצא לאור ב-23 במרץ 2017, כסינגל שלא מתוך אלבום, על ידי חברות התקליטים אטלנטיק רקורדס, וואט א מיוזיק ופרלופון.
השיר הגיע למקום השישי במצעד השירים מתחת להוט 100.
רקע וכתיבה

השיר נכתב על ידי דייוויד גטה, ג'וליאן מרטינז, אסתר דין, ניקי מינאז', אפרוג'ק, ליל ויין, קיריל סלפוחא ודניל שילובסקי והופק על ידי דייוויד גטה וג'וליאן מרטינז. בסוף שנת 2017, דורג השיר כאחד מ-100 שירי הדאנס\אלקטרוני המצליחים ביותר בארצות הברית באותה השנה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של דייוויד גטה ב-5 במאי 2017, כמה חודשים לאחר צאתו של השיר כסינגל. לאורכו של הקליפ, ניתן לראות את מינאז' כשהיא עוטה על פניה מסכה עשויה מתחרה, תוך שהיא מחליפה שלל סגנונות ושרה את השיר, כשמסביבה רקדניות ליווי.
נכון ליוני 2020, מונה הצפיות של הקליפ עומד על למעלה מ-35 מיליון צפיות.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 47 |  |
|  אוסטרליה | מצעד הסינגלים האוסטרלי | 29 |  |
|  איטליה | מצעד הסינגלים האיטלקי | 67 |  |
|  אירלנד | מצעד הסינגלים האירי | 85 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 6 |  |
|  ארצות הברית | מצעד שירי הדאנס/אלקטרוני | 13 |  |
|  ארצות הברית | מצעד האנגלו | 16 |  |
|  גרמניה | GfK – טופ 100 | 33 |  |
|  הונגריה | Rádiós Top 40 | 25 |  |
|  הממלכה המאוחדת | מצעד הסינגלים הבריטי | 64 |  |
|  ולוניה | אולטראטופ 40 | 11 |  |
|  ניו זילנד | המצעד הניו זילנדי הרשמי | 3 |  |
|  ספרד | PROMUSICAE | 28 |  |
|  סקוטלנד | מצעד הסינגלים הסקוטי | 28 |  |
|  פינלנד | המצעדים הפיניים הרשמיים | 10 |  |
|  פלנדריה | אולטראטופ 50 | 6 |  |
|  צרפת | SNEP | 16 |  |
|  קנדה | קנדה הוט 100 | 62 |  |
|  שוודיה | סוורייטופליסטן | 55 |  |
|  שווייץ | המצעד השווייצרי | 39 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 66 |  |
Pseudomonas

| Pseudomonas |
| --- | --- |
 מושבות של חיידקי Pseudomonas aeruginosa על גבי צלחת פטרי
מיון מדעי
על־ממלכה:: חיידקים אמיתיים
ממלכה:: חיידקים
מערכה:: חיידקים ארגמניים
מחלקה:: Gamma Proteobacteria
סדרה:: Pseudomonadales
משפחה:: Pseudomonadaceae
סוג:: Pseudomonas
שם מדעי
 Pseudomonas ‏Migula, 1894
Pseudomonas הוא סוג של חיידקים גראם-שליליים בצורת מתג, המשתייך למערכת פרוטאובקטריה (חיידקים ארגמניים). חיידק זה זקוק לחמצן על מנת לייצר אנרגיה. ל-Pseudomonas יש שוטון המאפשר תנועה. חלק מהמינים מפרישים פיגמנטים.
בסוג זה מספר מינים:
P. aeruginosa
P. chlororaphis
P. fluorescens
P. pertucinogena
P. putida
P. stutzeri
P. syringae
קיימים מינים ששיוכם לקבוצה מסוימת אינו ברור (Incertae sedis).
מחלות הנגרמות לאדם

עיקר החולים בסיכון הנגועים בחיידק ה-Pseudomonas, הם כאלו הסובלים מחולשה של מערכת החיסון ומאושפזים בבית החולים. הזן הפתוגני העיקרי הוא P. aeruginosa, אשר מצוי במקורות מים ומשטחים בטבע, אך מזהם גם משטחים מלאכותיים. חיידקי הפסאודומונס ידועים כמאלחים פסי ייצור ומים מינרליים.
מחלות הנגרמות לאדם > פתוגניות

פילי המאפשר הדבקות לתא בגוף המאחסן, קפסולה להגנה מפני פאגוציטוזיס. וייצור של מספר רב של טוקסינים, חלקם מפרקים את החומר החוץ תאי, וחלקם מוזרקים לתוך תאים.
מחלות הנגרמות לאדם > סימנים קליניים

זיהומים מקומיים: בעין, באוזן ובעור.
זיהומים כליליים: אלח דם, דלקת ריאות, אנדוקרדיטיס ודלקת קרום המוח.
תרבית, בדרך כלל על אגר מקונקי
מחלות הנגרמות לאדם > טיפול

קשה למצוא אנטיביוטיקה מתאימה, בשל היווצרות מהירה של מוטציות. ניתן להשתמש בטוברמיצין.
מאחר שמדובר בחולים עם מערכת חיסון מוחלשת יש לתת מספר אנטיביוטיקות ביחד כמו aminoglycoside - anti pseudomonal beta lactams ביחד עם quinilon.
Im Wartesaal zum großen Glück

"Im Wartesaal zum großen Glück" (בעברית: "בחדר ההמתנה למזל טוב") הוא שיר שנכתב, הולחן ובוצע על ידי הזמר הגרמני, וולטר אנדראס שוורץ. השיר ייצג את גרמניה בהופעת בכורתה באירוויזיון 1956. השיר נוצח על ידי המנצח, פרננדו פאגי. השיר הושר רביעי בסדר ההופעות, לפני צרפת ואחרי בלגיה.
רקע

בדומה לשירי התקופה, השיר הושר בסגנון בלדת שאנסון צרפתי עם עיבוד גרמני. במרכז מילות השיר עומדים אנשים שאבדו בעבר העצוב ומחכים לאושר שפסח עליהם.
באירוויזיון

ב-24 במאי 1956, השיר בוצע על ידי שוורץ בתחרות האירוויזיון. מיקומו הסופי של השיר אינו ידוע היות שמארגני התחרות הכריזו על הזוכה בלבד, אך מעריצים רבים של התחרות טוענים כי השיר סיים במקום השני עם שש נקודות ולכן גרמניה אירחה את האירוויזיון הבא, אירוויזיון 1957. השיר השני של גרמניה בתחרות, "So geht das jede Nacht", בוצע על ידי הזמר פרדי קווין.
הערות שוליים

↑  Eurovision Song Contest 1956
↑  Im Wartesaal zum großen Glück Walter Lyrics
↑  Eurovision Song Contest in 1956
Papi

Papi (בעברית: פאפי) הוא סינגל שהוקלט על ידי הזמרת האמריקאית ג'ניפר לופז מתוך אלבומה השביעי, ?Love. השיר יצא לאור ב-13 בספטמבר 2011, כסינגל השלישי והאחרון מתוך האלבום. השיר היה אמור לצאת תחילה כסינגל שיווקי ב-19 באפריל 2011, עם יציאתו של האלבום, אך לבסוף הוחלט כי הוא יהיה הסינגל השלישי והאחרון מתוכו. השיר זכה לשבחים ממבקרי המוזיקה, שציינו כי הוא היה אחד מנקודות השיא של האלבום.
במצעדים השיר זכה להצלחה פחותה מהמצופה ובשיאו הצליח להגיע אל המקום הראשון במצעד שירי הדאנס קלאב, והשלישי במצעד האיטלקי.
רקע וכתיבה

השיר נכתב על ידי רד וואן, איג'יי ג'וניור, ביט גיק, טדי סקיי, דה שף וג'ימי ג'וקר, והופק על ידי רד וואן, ביט גיק, ג'וק וקוק הרל. התוכן הלירי של השיר סובב סביב אהבתה של לופז עבור הגבר שלה.
וידאו קליפ

הווידאו קליפ הנלווה שיצא לשיר, צולם באוגוסט 2011, במרכז העיר לוס אנג'לס, קליפורניה. הוא בוים ונוהל על ידי פול האנטר, שבעברה של לופז ביים לה הווידאו קליפים של "If You Had My Love", ו-"Love Don't Cost a Thing". חלק מהקליפ הוצג לראשנה ב-16 בספטמבר 2011, בתוכנית "בוקר טוב אמריקה". הקליפ המלא הועלה לערוץ ה-Vevo של לופז ב-19 בספטמבר באותה שנה. חצי דקה מהקליפ הוקדשה לקידומה של פיאט 500.
תחילה, נראית לופז כשהיא וחברתה מדברות אחת עם השנייה. לאחר מכן חברתה מגישה לה עוגייה בצורת לב. מפיה של חברתה נאמר כי ביס אחד מהעוגייה תגרום לכולם להתאהב בלופז. כשמקבלת לופז את העוגייה, היא נוגסת בחתיכה גדולה וחברתה נבהלת ממה שעתיד לקראת ביום שלמחרת. עם צאת הזריחה נראית לופז כשהיא הולכת ברחובות העיר וכל הגברים בה רודפים אחרים עם מתנות במטרה לכבוש את ליבה. לופז לקראת הסוף מגלה כי היא יכולה לשלוט בהם ומנצלת זאת כדי שירפו ממנה.
מונה הצפיות של הקליפ נכון לנובמבר 2017, עומד על למעלה מ-313 מיליון צפיות, דבר אשר הופך אותו ל-7 הנצפה ביותר של לופז.
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  איטליה | מצעד הסינגלים האיטלקי | 3 |  |
|  ארצות הברית | בילבורד הוט 100 | 96 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד השירים הלטיניים | 33 |  |
|  ארצות הברית | מצעד שירי הפופ הלטיניים | 33 |  |
|  בולגריה | BAMP | 5 |  |
|  ברזיל | טופ 100 ברזיל | 47 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 68 |  |
|  הממלכה המאוחדת | מצעד הסינגלים הבריטי | 67 |  |
|  הממלכה המאוחדת | מצעד שירי ה-R&B | 18 |  |
|  ולוניה | אולטראטופ 40 | 28 |  |
|  יוון | IFPI Greece | 5 |  |
|  ישראל | מדיה פורסט ישראל | 8 |  |
|  לבנון | מצעד 20 העליונים הרשמי של לבנון | 14 |  |
|  סלובקיה | ČNS IFPI | 12 |  |
|  ספרד | PROMUSICAE | 18 |  |
|  סקוטלנד | מצעד הסינגלים הסקוטי | 60 |  |
|  פולין | ZPAV | 15 |  |
|  פינלנד | המצעדים הפיניים הרשמיים | 9 |  |
|  פלנדריה | אולטראטופ 50 | 23 |  |
|  צ'כיה | ČNS IFPI | 13 |  |
|  צרפת | SNEP | 28 |  |
|  קוריאה הדרומית | סירקל צ'ארט | 186 |  |
|  קנדה | קנדה הוט 100 | 50 |  |
|  שווייץ | המצעד השווייצרי | 37 |  |
|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  אוסטריה | Ö3 אוסטריה טופ 40‏ | 24 |  |
|  רומניה | מצעד השירים הרומני | 36 |  |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |   ‏‏‏  מצעדי סוף שנה (2011)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 18 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  אוקראינה | טופ-היט | 92 |  |
|  פולין | ZPAV | 17 |  |